  Виталий Пронин 29-тӥ но 30-тӥ июне ЕГЭ-ос ортчозы чаклан вылысь (пробной). Туэ 11-тӥ классэз йылпумъясьёс пӧлысь ЕГЭ сётозы вузъёсы дасяськисьёс гинэ. Мукетъёсыз аттестат басьтозы, экзаменъёслэсь мозмытскыса. 29-тӥ но 30-тӥ июне ЕГЭ-ос ортчозы чаклан вылысь (пробной). Та юрттоз огъя системаез эскерыны, азьланяз вань экзаменъёс тыро-пыдо, нокыӵе шугъяськонъёстэк мед радъяськозы шуыса. Туэ ЕГЭ таӵе нуналъёсы чакламын: 3-тӥ июле — география, литература, информатика; 6-тӥ но 7-тӥ июле — ӟуч кыл; 10-тӥ июле — математика; 13-тӥ июле — история но физика; 16-тӥ июле — обществознание но химия; 20-тӥ июле — биология но кунсьӧр кыл (гожтыса); 22-тӥ но 23-тӥ июле — кунсьӧр кыл (устно). Озьы ик чакламын резерв нуналъёс — соос 24-тӥ но 25-тӥ июльлы тупатэмын. Кин уз быгаты июле ЕГЭ сётыны, соос понна экзаменъёс августлэн кутсконаз радъяськозы на. Теги: дышетон ЕГЭ  